Уважаема /уважаеми/ г-жо Директор /г-н Директор/,

 На 15.05.2024 г. се навършват 99 години от смъртта на поета, публициста и преводача Гео Милев. В чест на своя патрон АЕГ „ Гео Милев” – гр. Бургас със съдействието на Община Бургас и УН на училището организира **VI издание** на **Общинското онлайн състезание „Човекът е всичко …“** в три раздела. Изявата е с национално участие. Целта на състезанието е да разшири знанията на учениците, свързани с творчеството на представителите на естетическия индивидуализъм, символизма и авангардизма /поезия, проза, публицистика/ в българската литература. Инициативата се стреми и да развие уменията на гимназистите за интерпретация със средствата на словото, линиите и багрите на темите, мотивите и образите в произведенията на авторите модернисти от гледната точка на младите хора в нашата съвременност.

В раздел **„Есе по нравствен проблем на български език“** участниците ще се състезават за наградата **„Гео Милев – есеист”**. Темата на есето ще бъде свързана с проблематиката в творчеството на българските модернисти: Пенчо Славейков, Пейо Яворов, Димчо Дебелянов, Гео Милев, Атанас Далчев, Елисавета Багряна.

В раздел **„Превод на текст /проза/ от български на английски език“** участниците ще се състезават за наградата **„Гео Милев – преводач”**. Текстът за превод ще бъде избран от творчеството на българските модернисти: Пенчо Славейков, Пейо Яворов, Димчо Дебелянов, Гео Милев, Атанас Далчев, Елисавета Багряна.

В раздел **„Илюстрация на литературна творба“** състезанието ще бъде за наградата **„Гео Милев – художник“** и ще се проведе в две категории. В категория **„Илюстрация с традиционни материали“** участието ще бъде с визуална интерпретация на текста на литературно произведение от творчеството на българските модернисти: Пенчо Славейков, Пейо Яворов, Димчо Дебелянов, Гео Милев, Атанас Далчев, Елисавета Багряна. В категория **„Дигитална илюстрация**“ участието ще бъде с дигитална визуална интерпретация на текста на литературно произведение от творчеството на българските модернисти: Пенчо Славейков, Пейо Яворов, Димчо Дебелянов, Гео Милев, Атанас Далчев, Елисавета Багряна.

Право на участие имат всички ученици от **VIII – XІІ клас** от училищата на територията на Република България. Състезанието във всеки от разделите ще се проведе в две възрастови групи**: I възрастова група /VIII-X клас/** и **II възрастова група /XI-XII клас/.** Срокът за регистрация на участниците е от **12,00 ч.** на **09.04.2024 г.** до **12,00 ч.** на **09.05.2024 г.** Бланката за регистрация може да се намери на **страницата в раздел „Регистрация“ или чрез линка под текста в раздел „Регламент“.** В срок до **11.05.2024 г.** всички успешно регистрирали се участници ще получат на електронния си адрес имейл с указания за дейностите в деня на състезанието.

 Състезанието за написване на есе по нравствен проблем на български език и за превод на текст /проза/ от български на английски език ще се проведе на **12.05.2024 г.** от **10,30 ч.** до **12,00 ч.** Срокът за предаване на творбите от състезанието за илюстрация на литературно произведение е от **12,00 ч.** на **09.04.2024 г.** до **12,00 ч.** на **12.05.2024 г.**

Състезателните работи в трите раздела ще бъдат проверени и оценени от жури, включващо утвърдени специалисти по български език и литература, английски език и изобразително изкуство с богат професионален опит.

**Председател на журито** за определяне на победителите в раздел **„Есе по нравствен проблем на български език“ –** гл. ас. д-р Кристина Йорданова, преподавател във Факултета по славянски филологии в СУ „Св. Климент Охридски“, гр. София

**Председател на журито** за определяне на победителите в раздел **„Превод на текст /проза/ от български на английски език“ –** ас. Зорница Лъчезарова, преподавател във Факултета по класически и нови филологии в СУ „Св. Климент Охридски“, гр. София

**Председател на журито** за определяне на победителите в раздел **„Илюстрация на литературна творба“ –** ас. Емил Марков, преподавател в Националната художествена академия, гр. София

Резултатите от състезанието ще бъдат обявени до **10.06.2024 г.** на сайта на АЕГ „Гео Милев“ – гр. Бургас.

 Информация за регламента на състезанието и за критериите за оценяване може да се намери на [сайта на състезанието „Човекът е всичко… “](http://gmilev.gpaeburgas.org) и на [сайта на АЕГ „Гео Милев“](http://gpaeburgas.org).